**Ref. af bestyrelsesmøde d. 06.11.2017** MiNy

**Deltagere: Claus Astrup, Michael Nyborg, Richard Horton**

**Fravær: Lisbeth Bøllund Jensen, Per Bruun Andersen**

**Emner fra ’To do liste’:**

**Lån af Værktøj, Vaskekældre (Renovering), Havedag, Elevatorprojekt, Linoleum på hovedtrapperne, Hjemmeside**

**Lån af værktøj:**

Når boligforeningens værktøj lånes, skal det lægges på plads igen **samme dag**, Jan har forgæves ledt efter den store stige som bruges når der skal skiftes pærer i opgangene.

Hvem har den? (Det findes unødvendigt at påpege at værktøj ikke må fjernes fra matriklen)

**Vaskekælder:**

Renovering af vaskekælderen i nr. 66 starter den 14. november (maskinerne flyttes), mureren går i gang den 15. og hele projektet forventes at tage 3 uger, så vaskekælderen bør være klar igen i uge 49.

Der henstilles til at beboere, der ikke er arbejdsramt, som udgangspunkt benytter vaskekælderen i nr. 68, i dagtimerne.

**Havedag:**

Foregår den 19. november, særskilt opslag.

**Elevatorprojekt**:

Prisindikation modtaget, alternativt tilbud indhentes. Når dette er modtaget skal vi stemme om bestyrelsen skal arbejde videre med dette projekt.

**Linoleum:**

Belægningen på hovedtrapperne er ved at være nedslidt, tilbud på udskiftning indhentes, så vi kan tage stilling til dette på førstkommende generalforsamling.

**Hjemmeside:**

[**http://gentofteboligforening.dk/**](http://gentofteboligforening.dk/)er nu klar, der kan I finde en masse vejledninger i forbindelse med ombygninger, e-mail adresse til bestyrelsen og en masse andre sjove ting.

Næste bestyrelsesmøde er 4. december kl. 18.00

**Med venlig hilsen**

**Bestyrelsen**